**Årsrapport fra Kulturutvalget**

Vi er 7 medlemmer i utvalget. Medlemmer av utvalget fra Arbeiderpartiet i perioden har vært: Lene Gunsteinsen (nestleder), Ister Muhammed Ali og Paal Eckhoff Salvesen.

Fra Høyre: Line Granjord Paulsen og Christian Axelsen.
Fra Venstre: Iver Sørdahl.

Bisan Mansour (Rødt) flyttet fra Risør kommune noe som innebar at Ister kom inn som fast medlem etter tidligere å ha vært vara.

Vi har hatt 10 møter i 2020. Januarmøtet ble avlyst grunnet lite saker og sykemeldt kultursjef.  Mars-møtet ble avholdt i Kunstparken, april-møtet var digitalt og mai-møtet ble holdt på Risørhuset. Øvrige møter har vært på Kommunehuset.

**Komiteens hovedoppgaver:**

Vi har jobbet med ulike saker:

* arbeid med å få på plass en komite for arbeidet med Byjubileet 2023 (Dette er i skrivende stund enda ikke på plass),
* gatemusikantprosjektet,
* årshjul,
* håndtering av tilskudd til festivaler,
* skjenkebevilling Hollenderhagen,
* støtte til humanitære organisasjoner og frivillig innsats,
* stipendiatutstilling Kunstparken,
* Kulturprisen.

**I tillegg har det vært mange orienteringer:**

* Talentstipend og prosjektstipend,
* Skatepark
* Oppstart av arbeid og prosjekt-organisering for kulturplan, inkludert frivilligstrategi, strategi for idrett og bibliotekplan, Arbeidet med frivilligstrategi
* Søknader til kulturmidler (frist 1. juli)
* Sommermusikanter
* Kulturfeltet i sommer (festivalene og Risørhuset)
* Kunstparken

**Generelt om arbeidet i komiteen**

Kultursjefen har vært sekretær for alle møtene som har vært avholdt. Kommunalsjef har deltatt på noen av møtene. Arbeidet bærer preg av lite fremdrift og at det skjer lite fra møte til møte. I tillegg er det lite saker. Dette har vært til frustrasjon spesielt i arbeidet med å få på plass en programkomité og en komitéleder for Byjubileet for 2023. Kulturutvalget er styringsgruppe for programkomiteen for byjubillet. I desember-møtet ble det vedtatt en prosjektplan for arbeidet med byjubileet.

Utvalget venter på en sak fra Kultursjefen om frivillig strategi. Under behandling av budsjett og handlingsprogrammet var Arbeiderpartiet tydelige på at det frivillige arbeidet må prioriteres og en Frivilligsentral må på plass igjen.

Stemningen i utvalget er tidvis preget av stort engasjement. Vi har gode diskusjoner og de få vedtakene vi gjør er nok preget av at Ap har 4 medlemmer i utvalget.

Leder av Kulturutvalget

Tove Hansen